**ACTA DE LA SESSIÓ ORDINÀRIA CELEBRADA PEL PLE DE L’AJUNTAMENT DE MONTCLAR, EL DIA 16 DE JULIOL DE 2014.**

A la sala d’actes de l’Ajuntament de Montclar, essent les 17:00 hores del dia setze de juliol de dos mil catorze, es constitueix a la Casa Consistorial el Ple de l’Ajuntament, sota la presidència del Sr. Alcalde Josep Vilar i Tristany, per tal de celebrar sessió ordinària, en primera convocatòria.

 Assisteixen a l’acte els senyors: El Sr. Josep Circuns i Parera, la Sra. Dolors Parera i Guijarro i el Sr. Josep Rosas Rafart. Excusa la seva presència el Sr. Romà Giró i Sobrevias

Actua com a secretària, la Sra. Elisabet Fustagueras i Ruiz.

Comprovat el quòrum d’assistència compleix allò que disposa l’article 98 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, el Sr. Alcalde obre la sessió, amb subjecció a l’ordre del dia de la convocatòria.

S’obre la sessió, amb estricta subjecció a l'ordre del dia de la convocatòria:

1.- PROPOSTA APROVACIÓ ACTES SESSIONS ANTERIORS.

2.- PROPOSTA APROVACIÓ DONACIÓ DE COMPTE DECRETS ALCALDIA.

3.- PROPOSTA APROVACIÓ CALENDARI FESTES LOCALS 2015.

4.- PROPOSTA APROVACIÓ APLANAMENT RECURS CONTENCIÓS CONTRA L’ORDENANÇA FISCAL REGULADORA DE LA TAXA PER APROFITAMENT ESPECIAL DEL DOMINI PÚBLIC LOCAL.

5.- PROPOSTA APROVACIÓ MOCIÓ ADHESIÓ COMMEMORACIÓ CENTENARI DE LA MANCOMUNITAT DE CATALUNYA.

6.- PROPOSTA MODIFICACIÓ DE CRÈDIT NÚMERO 01/14.

7.- ASSUMPTES SOBREVINGUTS.

8.- INFORMACIONS ALCALDIA.

9.- PRECS I PREGUNTES.

**1.- PROPOSTA APROVACIÓ ACTES DE LES SESSIONS ANTERIORS.**

Es llegeix els esborranys de les actes de les sessions anteriors: la sessió extraordinària celebrada del dia 9 d’abril de 2014, la sessió extraordinària celebrada el dia 30 d’abril de 2014, i la sessió extraordinària celebrada el dia 28 de maig de 2014. Un cop llegides, s’aproven totes per unanimitat i sense esmenes.

**2 – PROPOSTA RATIFICACIÓ DECRETS D’ALCALDIA.**

 Es dóna compte que des de l’anterior sessió, s’han dictat els següents Decrets d’Alcaldia sotmesos a ratificació de la competència del Ple:

1.- **Decret d’Alcaldia 09/14**, de 12 de maig de 2014, de contractació del Sr. Iona Nista Hada, com a peó de manteniment.

2.- **Decret d’Alcaldia 10/14**, de 23 de maig de 2014, de presentació al Consorci AOC de la sol·licitud d’alta al servei e-tauler.

3.- **Decret d’Alcaldia 11/14**, de 4 de juny de 2014, d’atorgament de llicència d’obres a l’expedient número 05/13, Demanat per la Societat SAT CASAS, relativa al Projecte d’ampliació d’explotació porcina existent a la finca “Emprius Camaret” de Montclar.

4.- **Decret d’Alcaldia 12/14**, de 11 de juny de 2014, d’atorgament de llicència d’obres a l’expedient número 05/14, Demanat pel Sr. Josep Malé Garriga, per tal de dur a terme la construcció d’un femer.

5.- **Decret d’Alcaldia 13/14**, de 9 de juliol de 2014, d’ordre d’emissió del preceptiu informe d’intervenció de Fons de la Corporació en relació a l’expedient número 1 de la modificació del pressupost de l’exercici 2014.

Un cop llegits tots els decrets anteriors, es ratifiquen per unanimitat.

**3.- PROPOSTA D’APROVACIÓ DEL CALENDARI DE FESTES LABORALS LOCALS PER A L’EXERCICI 2015.**

Atès que el Departament d’Empresa i Ocupació ha començat a preparar l’Ordre de Festes Locals de Catalunya per a l’any 2015, motiu pel qual cal que l’Ajuntament de Montclar, com els altres, fixi les dues festes locals del municipi, per tal de donar compliment a les previsions de l’article 37.2 de l’Estatut dels Treballadors.

Ateses les festes oficials per a Catalunya per a l’any 2015, publicades al DOGC número 6613, de 30 d’abril del 2014, i aprovades per l’Ordre EMO/133/2014, de 14 d’abril.

Atès que el present acord ha de ser adoptat pel Ple de l’Ajuntament, segons disposa el Decret 177/1980, de 3 d’octubre, i de conformitat amb l’article 37.2 de l’Estatut dels Treballadors,

Per unanimitat del plenari s’acorda:

**Primer**.- Aprovar com a festes locals del municipi de Montclar per a l’exercici 2015 els següents dos dies: **el dia 3 de juny del 2015 i el dia 5 de juny del 2015.**

**Segon**.- Comunicar-ho a la Generalitat de Catalunya, Departament d’Empresa i Ocupació, als efectes que convinguin per a poder elaborar el Calendari de Festes Locals de Catalunya per al 2015.

**4.- PROPOSTA D’ACORD D’APLANAMENT EN ELS RECURSOS CONTENCIOSOS ADMINISTRATIUS FORMULATS PER LES OPERADORES DE TELEFONIA MÒBIL, EN RELACIÓ A L’ORDENANÇA FISCAL MUNICIPAL, REGULADORA DE LA TAXA PER APROFITAMENT ESPECIAL DEL DOMINI PÚBLIC LOCAL A FAVOR D’EMPRESES EXPLOTADORES DE SERVEIS DE SUBMINISTRES D’INTERÈS GENERAL.**

Aquest Ajuntament de Montclar va aprovar l’Ordenança fiscal reguladora de la taxa per aprofitament especial del domini públic local a favor d’empreses explotadores de serveis de subministres d’interès general, per l’exercici 2010, seguint el model proposat per la Diputació de Barcelona.

Igualment, l’Ajuntament ha delegat les funcions de gestió, inspecció i recaptació de dita taxa en la Diputació de Barcelona, que les porta a terme a través de l’Organisme de Gestió Tributària.

Per part de l'Organisme de Gestió Tributària de la Diputació de Barcelona, en ús de les facultats delegades pels Ajuntaments de la Província, s'han vingut practicant liquidacions en concepte de taxa per aprofitament especial del domini públic local a favor d'empreses explotadores de serveis de subministres d'interès general, corresponents a les diverses operadores de telefonia mòbil, conforme a l'Ordenança fiscal aprovada pels dits Ajuntaments.

Contra les liquidacions practicades pel dit Organisme, les operadores de telefonia mòbil van interposar recursos contenciosos administratius davant dels Jutjats Contenciosos Administratius de Barcelona, i contra les sentències dictades per aquests jutjats s'han formulat, en el seu cas, els corresponents recursos d'apel·lació davant el Tribunal Superior de Justícia de Catalunya.

En el marc dels esmentats recursos contenciosos administratius, el Jutjat del Contenciós Administratiu número 17 de Barcelona ha formulat qüestió prejudicial davant el Tribunal de Justícia de la Unió Europea, que ha estat resolta mitjançant Interlocutòria de data 30 de gener de 2014 en els següents termes:

*"En virtud de todo lo expuesto, el Tribunal de Justicia (Sala Octava) declara:*

*El Derecho de la Unión debe interpretarse, a la vista de la sentencia de 12 de julio de 2012, Vodafone España y France Telecom España (C-55/11, C-57/11 y C-58/11), en el sentido de que se opone a la aplicación de una tasa, impuesta como contrapartida por la utilización y la explotación de los recursos instalados en una propiedad pública o privada, o por encima o por debajo de la misma, en el sentido del artículo 13 de la Directiva 2002/20/CE del Parlamento Europeo y del Consejo, de 7 de marzo de 2002, relativa a la autorización de redes y servicios de comunicaciones electrónicas (Directiva autorización), a los operadores que prestan servicios de comunicaciones electrónicas sin ser propietarios de dichos recursos."*

Per la seva part, la sentència de 12 de juliol de 2012, a la que fa referència la Interlocutòria anteriorment transcrita, resolia les qüestions prejudicials (C-55/11, C-57/11 y C-58/11) formulades pel Tribunal Suprem, en els següents termes:

"*En virtud de todo lo expuesto, el Tribunal de Justicia (Sala Cuarta) declara:*

1. *El artículo 13 de la Directiva 2002/20/CE el Parlamento Europeo y del Consejo, de 7 de marzo de 2002, relativa a la autorización de redes y servicios de comunicaciones electrónicas (Directiva autorización), debe interpretarse en el sentido de que se opone a la aplicación de un canon por derechos de instalación de recursos en una propiedad pública o privada, o por encima o por debajo de la misma, a los operadores que, sin ser propietarios de dichos recursos, los utilizan para prestar servicios de telefonía móvil.*
2. *El artículo 13 de la Directiva 2002/20 tiene efecto directo, de suerte que confiere a los particulares el derecho a invocarlo directamente ante los órganos jurisdiccionales nacionales para oponerse a la aplicación de una resolución de los poderes públicos incompatible con dicho artículo"*

L'esmentada resolució del Tribunal de Justícia de la Unió Europea, de data 30 de gener de 2014, ha confirmat la improcedència de l'exacció de la taxa per aprofitament especial del domini públic local a aquelles operadores de telefonia mòbil que no siguin propietàries de les xarxes utilitzades per a la prestació dels serveis de comunicació.

En aplicació de la doctrina continguda a la referida sentència del Tribunal de Justícia de la Unió Europea, de data 12 de juliol de 2012, així com a la vista de les conclusions presentades per l'Advocada General en les qüestions prejudicials resoltes en dita sentència, el Tribunal Suprem ha dictat un gran número de sentències en les quals declara la nul·litat dels preceptes de l'Ordenança Fiscal reguladora de la taxa en allò que fa referència a la regulació del fet imposable i condició de subjecte passiu d'aquelles operadores que no siguin propietàries de les xarxes a través de les quals s'efectuïn els subministraments, així com al mètode de quantificació de la taxa previst a la pròpia Ordenança, declarant també la nul·litat de l'article de l'Ordenança referent a la quantificació.

Per totes, la Sentència del Tribunal Suprem de data 15 de març de 2013, resol expressament al respecte:

*"PRIMERO.- Que debemos estimar y estimamos el recurso de casación interpuesto por la representación procesal de "Telefónica Móviles España, S.A." contra la Sentencia dictada, con fecha 17 de septiembre de 2009, por la Sala de lo Contencioso-administrativo (Sección Primera) del Tribunal Superior de Justicia de Cataluña, en el recurso número 271/2008, que se casa y anula.*

*SEGUNDO.- Que debemos estimar en parte el recurso contencioso-administrativo interpuesto por "Telefónica Móviles España, S.A.", contra la Ordenanza Fiscal reguladora de la Tasa por aprovechamiento especial del dominio público local, a favor de empresas explotadoras de servicios de suministros de interés general, del Ayuntamiento de Abrera, declarando, en relación con la prestación de servicios de telefonía móvil, la nulidad del último inciso ("con independencia de quien sea el titular de la red") del apartado 2 del artículo 2; del apartado 2 del artículo 3, en cuanto atribuye la condición de sujeto pasivo de la tasa regulada a las empresas o entidades que no sean titulares de las redes a través de las cuales se efectúen los suministros, aunque sean titulares de derechos de uso, acceso o interconexión a las mismas; y del artículo 5.*

*TERCERO.- No hacemos expresa condena sobre las costas de este recurso de casación ni sobre las devengadas en la instancia.*

En conseqüència, i atès que aquesta Administració assumeix la decisió adoptada pels Tribunals sentenciadors, resulta procedent aplanar-se als recursos contenciosos administratius 231/2010 J i 329/2010 CH, que es segueixen davant del Tribunal Superior de Justícia de Catalunya, Sala del Contenciós administratiu, Secció Primera, en els estrictes termes continguts a la decisió del Tribunal Suprem expressada a la sentència abans transcrita, amb la finalitat d'acatar els criteris jurídics fixats per l'Alt Tribunal i evitar litigis innecessaris.

Per tot l’anterior, i per unanimitat del plenari s’acorda:

**Primer.-** Aplanar-se en el recursos contenciosos que s’especifiquen seguidament, interposats per les operadores de telefonia mòbil contra l’Ordenança fiscal reguladora de la taxa per aprofitament especial del domini públic local a favor d’empreses explotadores de serveis de subministres d’interès general, aprovada per aquest Ajuntament per als exercicis que, així mateix s’especifiquen, i que es troben en tramitació davant el Tribunal Superior de Justícia de Catalunya, en els estrictes termes continguts a la decisió del Tribunal Suprem expressada a la sentència transcrita a la part expositiva d’aquest acord:

| **Nº RECURS**  | **RECURRENT** | **EXERCICI** |
| --- | --- | --- |
| 231/2010 J | Telefónica Móviles España, S.A | 2010 |
| 329/2010 CH | Vodafone España, S.A | 2010 |

**Segon.-** Comunicar aquest acord al Tribunal Superior de Justícia de Catalunya en els procediments de referència, i a l’Organisme de Gestió Tributària de la Diputació de Barcelona.

**5.- PROPOSTA APROVACIÓ MOCIÓ ADHESIÓ COMMEMORACIÓ CENTENARI DE LA MANCOMUNITAT DE CATALUNYA.**

El 18 de desembre de 1913 s’aprovà el Reial Decret que facultava a les Diputacions Provincials a mancomunar-se. Els dies 20, 22 i 23 del mes de desembre es reuniren a l’antic Palau de la Generalitat la junta de delegats de les quatre diputacions catalanes per tal de redactar l’estatut de la Mancomunitat de Catalunya.

El 8 de gener de 1914 els delegats de les quatre diputacions catalanes, encapçalats pels respectius presidents, van subscriure el projecte d’estatut de la mancomunitat i el 6 d’abril de 1914 es va constituir la Mancomunitat de Catalunya, fruit de la unió de les quatre diputacions i va ser escollit com a President de l’Assemblea de la Mancomunitat de Catalunya el President de la Diputació de Barcelona, Enric Prat de la Riba, que s’erigia com a veritable inspirador de tot aquell procés.

La institució naixia com a resultat de la suma de capacitats i esforços de les diputacions catalanes i amb la voluntat de servei a les expectatives de major reconeixement polític de Catalunya i com a instrument de modernització de les estructures existents i absents – des de les viàries fins a les educatives i culturals.

En un període de temps certament breu es van realitzar accions concretes per a la millora de la qualitat de vida i pel benestar de la ciutadania al temps que es posaren les primeres pedres d’institucions culturals, científiques i acadèmiques que han estès la seva actuació fins als nostres dies.

La Mancomunitat de Catalunya va significar una gran aportació al progrés social, econòmic i nacional del nostre País i de la seva gent, al mateix temps que posà les bases per a estructures i institucions culturals, científiques i educatives que perviuen en el temps, entre d’altres, l’Institut d’Estudis Catalans, la Biblioteca de Catalunya, l’Escola Superior de Belles Arts, l’Escola Industrial o l’Escola del Treball.

Aquest any 2014 es compleixen 100 anys des del naixement de la Mancomunitat, i, és per això que la Diputació impulsa la commemoració d’aquesta data tan important, i vol traslladar a la societat l’evidència de la feina feta per aquesta singular institució.

Sense la Mancomunitat, sense en Prat de la Riba, en Puig i Cadafalch i tanta altra gent, la Catalunya actual no seria pas la mateixa. Sense ells i el seu esperit i el seu treball no seríem on som. Perquè certament la gent de la Mancomunitat sabien el que es feien, com si s’haguessin avançat cent anys en el temps, com si fos avui mateix, Prat de la Riba escrivia el 1917:

*“No hem fet la Mancomunitat per a tenir una Diputació més gran, ni per a donar a l’ànima catalana un petit cos d’administració subordinada, secundària: una província. Tots, anant mes o menys enllà, qui deturant-se aviat, qui veient lluny encara el terme del seu ideal, tots volem per a Catalunya un cos d’Estat, tots sentim que la voluntat popular catalana exigeix imperiosament, més o menys accentuades o atenuades, formes d’Estat”.*

         En conseqüència, atesos els motius exposats i la normativa aplicable, i per unanimitat del plenari s’adopten els següents acords:

**Primer**.- Adherir-se a la commemoració del centenari de la Mancomunitat de Catalunya, tot fent extensiva aquesta adhesió a la comunitat veïnal per tal de participar-ne i programar-ne actes, si s’escau.

**Segon**.- Notificar el present acord a la Diputació de Barcelona per al seu coneixement i efectes.

**6.- PROPOSTA MODIFICACIÓ DE CRÈDIT NÚMERO 01/14.**

La dinàmica de la gestió municipal per una banda i les possibilitats de finançament de serveis i obres per altra, fan necessària i urgent l’adequació dels crèdits pressupostaris consignats inicialment. Les despeses no permeten l’ajornament fins el proper exercici degut a l’obligada continuïtat dels serveis i la necessària justificació de la despesa dins el present exercici.

La present modificació preveu l’augment de la partida pressupostària corresponent a inversions reals per tal de poder fer a les actuacions d’obres corresponents a una part de la Pavimentació de la Plaça de Montclar i a l’obra de “Xarxa d'aigua en alta a Bersols, línia de la zona de Pujol de Planès”, que es finançaran amb l’augment de la partida d’impostos indirectes i de la partida de transferències de capital, totes elles partides ja existents en el pressupost.

Vist l’informe favorable de l'Interventor de fons i de conformitat amb l’article 177 del Text Refós de la Llei d’Hisendes Locals i els articles 38 i 39 del Reial decret 500/90, de 20 d’abril i l’article 158 de la Llei 39/88, de 28 de desembre, es proposa al Ple l’adopció del següent acord:

PRIMER.- APROVAR l’expedient de la primera modificació del pressupost municipal per l’exercici de 2014, per majors ingressos.

PRESSUPOST D’INGRESSOS, EXERCICI 2014

# RESUM PER CAPÍTOLS

|  |  |  |  |  |
| --- | --- | --- | --- | --- |
| Cap. | Concepte |  Previsió  Inicial | Augment | PrevisióDefinitiva |
|  |  |  |  |  |
| Cap. 2 | Impostos indirectes.  | 1.000,00 | 5.762,68 | 6.762,68 |
| Cap. 7 | Transf. Capital | 146.280,00 | 25.528,92 | 171.808,92 |
|  |  |  |  |  |
|  | **TOTAL INGRESSOS** | **147.280,00** | **31.291,60** | **178.571,60** |

PRESSUPOST DE DESPESES, EXERCICI 2014

# RESUM PER CAPÍTOLS

|  |  |  |  |  |
| --- | --- | --- | --- | --- |
| Cap. | Concepte |  Previsió  Inicial | Augment | Previs.Definit. |
|  |  |  |  |  |
| Cap. 6 | Inversions reals. | 154.280,00 | 31.291,60 | 185.571,60 |
|  |  |  |  |  |
|  | **TOTAL DESPESES** | **154.280,00** | **31.291,60** | **185.571,60** |

SEGON.- SOTMETRE l’expedient a exposició pública pel període de quinze dies i publicar anunci al B.O.P.B i al tauler d’Anuncis de l’Ajuntament als efectes d’al·legacions i reclamacions transcorregut dit termini, sense que s’hagin presentat reclamacions l’expedient es considerarà definitivament aprovat.

TERCER.- REMETRE còpia de l’expedient al Departament d’Economia i Finances de la Generalitat de Catalunya i al Subdelegat del Govern a Barcelona, als efectes previstos en l’apartat 4 de l’article 20 del R.D. 500/90.”.

**7.- ASSUMPTES SOBREVINGUTS.**

Un cop aprovada per unanimitat del plenari la seva inclusió a l’ordre del dia, es sotmet a debat els assumptes següents:

**7.2.- PROPOSTA D'ACORD REFERENT A L'ELECCIÓ DE CÀRREC ELECTE LOCAL COM A BENEFICIARI DE LA COMPENSACIÓ ECONÒMICA PER A L'ANY 2014 CORRESPONENT A LA SEVA DEDICACIÓ EXCLUSIVA, D'ACORD AMB LES BASES REGULADORES ESTABLERTES EN EL DECRET 69/2008, D'1 D'ABRIL.**

 Vista la convocatòria per a l’atorgament de compensacions econòmiques a favor dels ajuntaments perquè s’abonin retribucions a determinats càrrecs electes locals per a l’any 2014, d’acord amb les bases reguladores establertes en el decret 69/2008, d’1 d’abril, i la Resolució de la consellera de Governació i Relacions Institucionals d’1 de juliol de 2014.

 Atès que l’únic càrrec electe de l’Ajuntament de Montclar susceptible de ser beneficiari de la compensació econòmica és l’Alcalde, en règim de dedicació exclusiva.

 Per unanimitat del plenari s’acorda:

**Primer**.- Elegir el Sr. Alcalde de l’Ajuntament de Montclar, Josep Vilar Tristany, com a càrrec electe susceptible de ser beneficiari de la compensació econòmica per a l’any 2014 corresponent a dedicació exclusiva, en el marc de la convocatòria per a l’atorgament de compensacions econòmiques a favor dels ajuntaments perquè s’abonin retribucions a determinats càrrecs electes locals.

**Segon**.- Presentar la corresponent sol·licitud de subvenció a la Generalitat de Catalunya, Departament de Governació i Relacions Institucionals, als efectes corresponents.

**Tercer**.- Facultar àmpliament al Sr. Alcalde per a l’execució del present acord.

**8.- INFORMACIONS ALCALDIA.**

No n’hi ha de rellevants que hagin de constar en acta de Ple.

**9.- PRECS I PREGUNTES.**

No n’hi ha.

I sense més assumptes a tractar, s’aixeca la sessió essent les 17:40 hores, del que jo secretària en dono fe.